Ordú na Cúirte Ginearálta an 22 Eanáir 2025 – Garriga Sadurní agus Martí Fonts v BRA
(Cás T-514/17) 1
(Caingean le haghaidh neamhniú agus le haghaidh damáistí – Beartas eacnamaíoch agus airgeadaíochta – Sásra Réitigh Aonair le haghaidh institiúidí creidmheasa agus gnólachtaí infheistíochta áirithe – Scéim réitigh i leith Banco Popular Español – Gníomh nach bhfuil faoi réir achomhairc – Do-ghlacthacht fhollasach)
Teanga an cháis: an Spáinnis
Páirtithe
Iarratasóirí: Antonia Elisenda Garriga Sadurní (Barcelona, an Spáinn), Josep Maria Martí Fonts (Barcelona) (ionadaí: E. Silva Pacheco, Dlíodóir)
Cosantóir: An Bord Réitigh Aonair (ionadaithe: H. Ehlers, M. Fernández Rupérez, A. Lapresta Bienz agus J. Rius Riu, Gníomhairí, le cúnamh ó B. Meyring, F. Fernández de Trocóniz Robles, T. Klupsch agus S. Ianc, Dlíodóirí)
Ábhar
Lena gcaingean, iarrann na hiarratasóirí, ar an gcéad dul síos, de bhun Airteagal 263 CFAE, go ndéanfaí Cinneadh SRB/EES/2017/08 ó Sheisiún Feidhmiúcháin an Bhoird Réitigh Aonair (BRA) an 7 Meitheamh 2017 maidir le scéim réitigh a ghlacadh i leith Banco Popular Español, SA agus, ar an dara dul síos, go n-aisíocfaí an caillteanas i luach a mbannaí uile a eascraíonn as glacadh an chinnidh sin agus an damáiste neamhábhartha atá mar thoradh ar an gcaillteanas sin, a chur ar neamhní.
An chuid oibríochtúil
Díbhtear an chaingean toisc í a bheith do-ghlactha go follasach.
Níl gá rialú a dhéanamh ar na hiarratais ar idiragairt a rinne Ríocht na Spáinne, an Coimisiún Eorpach, Banco Santander, SA agus Banco Popular Español, SA.
Ordaítear do Antonia Elisenda Garriga Sadurní agus Josep Maria Martí Fonts a gcostais féin, agus na costais arna dtabhú ag an mBord Réitigh Aonair (BRA), a íoc.
Ordaítear do Ríocht na Spáinne agus don Choimisiún a gcostais féin a bhaineann leis na hiarratais ar idiragairt a íoc.
Ordaítear do Banco Santander a chostais féin, agus na costais arna dtabhú ag Banco Popular Español a bhaineann leis na hiarratais ar idiragairt, a íoc.
____________
1     IO C 374, 6.11.2017.